CELEX: 32013D0242
Language: hr
Date: 2013-05-22 00:00:00
Title: 2013/242/EU: Provedbena odluka Komisije od 22. svibnja 2013. o utvrđivanju obrasca za nacionalne akcijske planove za energetsku učinkovitost u skladu s Direktivom 2012/27/EU Europskog parlamenta i Vijeća (priopćena pod brojem dokumenta C(2013) 2882)  Tekst značajan za EGP

12/Sv. 5
            
            
               HR
            
            
               Službeni list Europske unije
            
            
               267
            
         32013D0242
   
               L 141/48
            
            
               SLUŽBENI LIST EUROPSKE UNIJE
            
         PROVEDBENA ODLUKA KOMISIJE
   od 22. svibnja 2013.
   o utvrđivanju obrasca za nacionalne akcijske planove za energetsku učinkovitost u skladu s Direktivom 2012/27/EU Europskog parlamenta i Vijeća
   (priopćena pod brojem dokumenta C(2013) 2882)
   (Tekst značajan za EGP)
   (2013/242/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2012/27/EU Europskog parlamenta i Vijeća od 25. listopada 2012. o energetskoj učinkovitosti, izmjeni direktiva 2009/125/EZ i 2010/30/EU i stavljanju izvan snage direktiva 2004/8/EZ i 2006/32/EZ (1), a posebno njezin članak 24. stavak 2. i Prilog XIV.,
   budući da:
   
               (1)
            
            
               Direktivom 2012/27/EU zahtijeva se da svaka država članica podnese nacionalne akcijske planove za energetsku učinkovitost do 30. travnja 2014. i nakon toga svake tri godine. Tim se planovima trebaju odrediti mjere za značajno poboljšanje energetske učinkovitosti i očekivane i/ili ostvarene uštede energije, uključujući one koje se odnose na opskrbu, prijenos i distribuciju energije, kao i krajnju potrošnju energije, kako bi se postigli ciljevi energetske učinkovitosti navedeni u članku 3. stavku 1. Direktive 2012/27/EU. Nacionalni akcijski planovi za energetsku učinkovitost u svakom slučaju obuhvaćaju informacije navedene u Prilogu XIV. dijelu 2. Direktive 2012/27/EU. Nacionalni akcijski planovi za energetsku učinkovitost dopunjuju se ažuriranim procjenama očekivane cjelokupne potrošnje primarne energije u 2020., kao i procijenjenim razinama potrošnje primarne energije u sektorima navedenima u Prilogu XIV. dijelu 1. Direktive 2012/27/EU.
            
         
               (2)
            
            
               U skladu s člankom 24. stavkom 2. drugim podstavkom Direktive 2012/27/EU, Komisija osigurava obrazac kao smjernicu za nacionalne akcijske planove za energetsku učinkovitost, koji se donosi u skladu sa savjetodavnim postupkom iz članka 26. stavka 2. Direktive. Člankom 26. stavkom 1. Direktive predviđa se da Komisiji pomaže odbor u smislu Uredbe (EU) br. 182/2011 Europskog parlamenta i Vijeća (2), a člankom 26. stavkom 2. predviđa se primjena članka 4. te uredbe.
            
         
               (3)
            
            
               Pri mjerama predviđenima u ovoj Odluci u najvećoj mogućoj mjeri vodi se računa o raspravama unutar odbora direktive o energetskoj učinkovitosti,
            
         DONIJELA JE OVU ODLUKU:
   Članak 1.
   Donosi se obrazac za nacionalne akcijske planove za energetsku učinkovitost u skladu sa zahtjevima iz članka 24. stavka 2. i Priloga XIV. Direktivi 2012/27/EU, kako je utvrđeno u Prilogu ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 22. svibnja 2013.
      
         
            Za Komisiju
         
         Günther OETTINGER
         
            Član Komisije
         
      
   
   
      (1)  SL L 315, 14.11.2012., str. 1.
   
      (2)  SL L 55, 28.2.2011., str. 13.
   PRILOG
   
      OBRAZAC ZA OBVEZNE ELEMENTE
   
   
      NACIONALNI AKCIJSKI PLAN ZA ENERGETSKU UČINKOVITOST
   
   Ovdje unesite datum plana (Napomena: prvi plan treba dostaviti do 30. travnja 2014.)
   
   SADRŽAJ (POPIS OBVEZNIH ELEMENATA)
   
               1.
            
            Uvod
         
               2.
            
            Pregled nacionalnih ciljeva energetske učinkovitosti i ušteda
         
               2.1
            
            Nacionalni ciljevi energetske učinkovitosti za 2020.
         
               2.2
            
            Dodatni ciljevi energetske učinkovitosti
         
               2.3
            
            Uštede primarne energije
         
               2.4
            
            Uštede krajnje energije
         
               3.
            
            Mjere politike o provedbi direktive o energetskoj učinkovitosti (DEU)
         
               3.1
            
            Horizontalne mjere
         
               3.1.1
            
            Sustavi obveze energetske učinkovitosti i alternativne mjere politike (članak 7. i Prilog XIV. dio 2. točka 3.2 DEU-a)
         
               3.1.2
            
            Energetski pregledi i sustavi gospodarenja energijom (članak 8. DEU-a)
         
               3.1.3
            
            Mjerenje i obračun (članci od 9. do 11. DEU-a)
         
               3.1.4
            
            Programi obavješćivanja i osposobljavanja potrošača (članci 12. i 17. DEU-a)
         
               3.1.5
            
            Raspoloživost kvalifikacijskih, akreditacijskih i certifikacijskih sustava (članak 16. DEU-a)
         
               3.1.6
            
            Energetske usluge (članak 18. DEU-a)
         
               3.1.7
            
            Ostale mjere energetske učinkovitosti horizontalne naravi (članci 19. i 20. DEU-a)
         
               3.2
            
            Energetska učinkovitost u zgradarstvu
         
               3.2.1
            
            Strategija obnove zgrada (članak 4. DEU-a)
         
               3.2.2
            
            Ostale mjere energetske učinkovitosti u sektoru graditeljstva
         
               3.3
            
            Energetska učinkovitost zgrada javnih tijela
         
               3.3.1
            
            Zgrade središnje vlasti (članak 5. DEU-a)
         
               3.3.2
            
            Zgrade drugih javnih tijela (članak 5. DEU-a)
         
               3.3.3
            
            Kupnja od strane javnih tijela (članak 6. DEU-a)
         
               3.4
            
            Ostale mjere energetske učinkovitosti krajnje potrošnje uključujući industriju i promet
         
               3.5
            
            Promicanje učinkovitog grijanja i hlađenja
         
               3.5.1
            
            Sveobuhvatna procjena (članak 14. DEU-a)
         
               3.5.2
            
            Ostale mjere učinkovitog grijanja i hlađenja (članak 14. DEU-a)
         
               3.6
            
            Pretvorba, prijenos i distribucija energije te odgovor na potražnju
         
               3.6.1
            
            Kriteriji energetske učinkovitosti u mrežnim tarifama i regulacija (članak 15. DEU-a)
         
               3.6.2
            
            Olakšavanje i promicanje odgovora na potražnju (članak 15. DEU-a)
         
               3.6.3
            
            Energetska učinkovitost u projektiranju mreža i regulaciji (članak 15. DEU-a)
         1.   Uvod
   
   U ovom obrascu određuju se informacije koje države članice trebaju navesti u svojim nacionalnim akcijskim planovima za energetsku učinkovitost o mjerama koje su donesene ili se planiranju donijeti s ciljem provedbe glavnih elemenata direktive o energetskoj učinkovitosti (DEU, 2012/27/EU), kako je navedeno u članku 24. stavku 2. Direktive i njezinom Prilogu XIV. Stoga, kada su u obrascu navedeni obvezni elementi izvješćivanja, to se ne odnosi na mjere koje države članice nisu donijele i nisu planirale. Obrazac služi državama članicama kao smjernica za nacionalne akcijske planove za energetsku učinkovitost kako je navedeno u članku 24. stavku 2. drugom podstavku DEU-a.
   Kada tekst obrasca upućuje na informacije koje treba navesti u prvom i/ili drugom nacionalnom akcijskom planu za energetsku učinkovitost, to odražava tekst DEU-a, a kada nema takvog upućivanja, informacije treba navesti u prvom i svim kasnijim nacionalnim akcijskim planovima za energetsku učinkovitost.
   Ovaj obrazac dopunjuje se smjernicama o nacionalnim akcijskim planovima za energetsku učinkovitost [umeću se upućivanja na povezani radni dokument službe Komisije koji sadrži daljnje savjete].
   2.   Pregled nacionalnih ciljeva energetske učinkovitosti i ušteda
   
   2.1   Nacionalni ciljevi energetske učinkovitosti za 2020.
   
   
               (1)
            
            
               Navedite okvirni nacionalni cilj energetske učinkovitosti za 2020. kako se zahtijeva člankom 3. stavkom 1. DEU-a (članak 3. stavak 1. DEU-a i Prilog XIV. dio 2.1 DEU-a).
            
         
               (2)
            
            
               Navedite očekivani učinak cilja na cjelokupnu potrošnju primarne i krajnje energije u 2020. i objasnite kako i na temelju kojih podataka je to izračunano (članak 3. stavak 1. DEU-a).
            
         
               (3)
            
            
               Navedite ocjenu potrošnje primarne energije u 2020., ukupno i po sektorima (članak 24. stavak 2. DEU-a i Prilog XIV. dio 2.2 DEU-a).
            
         2.2   Dodatni ciljevi energetske učinkovitosti
   
   Navedite sve dodatne nacionalne ciljeve u vezi energetske učinkovitosti, bilo da se odnose na čitavo gospodarstvo ili određene sektore (Prilog dio 2.1 XIV. DEU-a).
   2.3   Uštede primarne energije
   
   Navedite pregled ušteda primarne energije postignut do trenutka izvješćivanja i ocjene očekivanih ušteda za 2020. (članak 3. stavak 1., članak 24. stavak 2. DEU-a i Prilog XIV. dio 2.2 točka (a) DEU-a).
   2.4   Uštede krajnje energije
   
   
               (1)
            
            
               Za potrebe Direktive 2006/32/EZ Europskog parlamenta i Vijeća (1), u prvom i drugom nacionalnom akcijskom planu za energetsku učinkovitost, navedite informacije o ostvarenim uštedama krajnje energije i predviđenim uštedama u krajnjoj potrošnji energije do 2016. (članak 4. stavci 1. i 2. Direktive 2006/32/EZ i Prilog XIV. dio 2.2 točka (b) DEU-a).
            
         
               (2)
            
            
               Za potrebe Direktive 2006/32/EZ, u prvom i drugom nacionalnom akcijskom planu za energetsku učinkovitost, navedite metodologiju mjerenja i/ili izračuna korištenu za izračun ušteda krajnje energije (Prilog XIV. dio 2.2 točka (b) drugi stavak DEU-a).
            
         3.   Mjere politike o provedbi direktive o energetskoj učinkovitosti (DEU)
   
   3.1   Horizontalne mjere
   
   3.1.1   Sustavi obveze energetske učinkovitosti i alternativne mjere politike (članak 7. DEU-a i Prilog XIV. dio 2. točka 3.2 DEU-a)
   
   
               (1)
            
            
               Navedite informacije o ukupnoj količini ušteda energije tijekom razdoblja obveze kako bi se ostvario cilj postavljen u skladu s člankom 7. stavkom 1. i, prema potrebi, o načinu primjene mogućnosti navedenih u članku 7. stavcima 2. i 3. (članak 7. DEU-a i Prilog XIV. dio 2.2 točka (a) DEU-a).
            
         
               (2)
            
            
               Ukratko opišite nacionalni sustav obveze energetske učinkovitosti iz članka 7. stavka 1., uključujući informacije o načinu osiguranja praćenja i provjere (članak 7. stavci 1. i 6. te članak 20. stavak 6. DEU-a i Prilog XIV. dio 2.3.2 DEU-a).
            
         
               (3)
            
            
               Navedite informacije o alternativnim mjerama politike donesenim primjenom članka 7. stavka 9. i članka 20. stavka 6., uključujući informacije o načinu osiguranja praćenja i provjere te načinu osiguranja njihove istovjetnosti (članak 7. stavci 9. i 10. te članak 20. stavak 6. DEU-a i Prilog XIV. dio 2.3.2 DEU-a).
            
         
               (4)
            
            
               Prema potrebi, predstavite objavljene uštede energije ostvarene kao rezultat provedbe sustava obveze energetske učinkovitosti (članak 7. stavci 6. i 8. DEU-a i Prilog XIV. dio 2.2 točka (a) DEU-a).
            
         
               (5)
            
            
               Prema potrebi, predstavite objavljene uštede energije ostvarene kao rezultat provedbe alternativnih mjera politike (članak 7. stavak 10. DEU-a i Prilog XIV. dio 2.2 točka (a) DEU-a).
            
         
               (6)
            
            
               Navedite detalje o nacionalnim koeficijentima odabranim u skladu s Prilogom IV. DEU-u (Prilog XIV. dio 2.3.2 DEU-a).
            
         
               (7)
            
            
               Navedite informacije o svakoj metodi, osim one predviđene u Prilogu V. dijelu 2.e DEU-a, korištenoj kako bi se uzelo u obzir vrijeme trajanja ušteda energije i objasnite način osiguranja da to dovede do najmanje iste ukupne količine ušteda (Prilog V. točka 2(e) DEU-a).
            
         3.1.2   Energetski pregledi i sustavi gospodarenja energijom (članak 8. DEU-a)
   
   Navedite pregled planiranih ili već poduzetih mjera na promicanju energetskih pregleda i sustava gospodarenja energijom, uključujući informacije o broju provedenih energetskih pregleda, navodeći one provedene u velikim poduzećima, s naznakom ukupnog broja velikih trgovačkih društava na državnom području države članice i broja trgovačkih društava na koje se primjenjuje članak 8. stavak 5. (Prilog XIV. dio 2.3.3 DEU-a).
   3.1.3   Mjerenje i obračun (članci od 9. do 11. DEU-a)
   
   Opišite provedene i planirane mjere koje su donesene ili se planiraju donijeti u vezi s mjerenjem i obračunom (članak 9., članak 10. i članak 11. DEU-a i Prilog XIV. dio 2.2 prva rečenica DEU-a).
   3.1.4   Programi obavješćivanja i osposobljavanja potrošača (članci 12. i 17. DEU-a)
   
   Navedite informacije o mjerama koje su donesene ili se planiraju donijeti na promicanju i olakšavanju učinkovite primjene energije od strane MSP-a i domaćih kupaca (članak 12. i članak 17. DEU-a i Prilog XIV. dio 2.2 prva rečenica DEU-a).
   3.1.5   Raspoloživost kvalifikacijskih, akreditacijskih i certifikacijskih sustava (članak 16. DEU-a)
   
   Navedite informacije o postojećim ili planiranim certifikacijskim ili akreditacijskim sustavima ili istovjetnim kvalifikacijskim sustavima (uključujući, prema potrebi, programe osposobljavanja) za pružatelje energetskih usluga i energetskih pregleda, te za menadžere u području energetike i instalatere dijelova zgrada povezanih s energijom kako je definirano u članku 2. stavku 9. Direktive 2010/31/EU Europskog parlamenta i Vijeća (2)
      (članak 16. DEU-a i Prilog XIV. dio 2.3.7 DEU-a).
   3.1.6   Energetske usluge (članak 18. DEU-a)
   
   
               (1)
            
            
               Navedite informacije o mjerama koje se donesene ili se planiraju donijeti s ciljem promicanja energetskih usluga. Opis mora sadržavati internetsku poveznicu na popis raspoloživih pružatelja energetskih usluga i njihove kvalifikacije (Prilog XIV. dio 2.2 prva rečenica i Prilog XIV. dio 2.3.8 DEU-a).
            
         
               (2)
            
            
               Navedite kvalitativni pregled nacionalnog tržišta energetskih usluga s opisom njegovog sadašnjeg stanja i navodeći buduće razvoje tržišta (članak 18. stavak 1. točka (e) DEU-a).
            
         3.1.7   Ostale mjere energetske učinkovitosti horizontalne naravi (članci 19. i 20. DEU-a)
   
   
               (1)
            
            
               Navedite u prvom nacionalnom akcijskom planu za energetsku učinkovitost, mjere energetske učinkovitosti poduzete s ciljem provedbe članka 19. DEU-a. Posebno navedite popis mjera poduzetih na uklanjaju regulatornih i neregulatornih prepreka energetskoj učinkovitosti (npr. podjela poticaja kad se radi o nekretninama s više vlasnika, javna nabava i godišnji proračun te računovodstvo javnih tijela (članak 19. DEU-a i Prilog XIV. dio 2.3.9 DEU-a).
            
         
               (2)
            
            
               Navedite informacije o nacionalnom fondu za energetsku učinkovitost (članak 20. DEU-a i Prilog XIV. dio 2.2 prva rečenica DEU-a).
            
         3.2   Energetska učinkovitost u zgradarstvu
   
   3.2.1   Strategija obnove zgrada (članak 4. DEU-a)
   
   Navedite dugoročnu nacionalnu strategiju obnove zgrada (članak 4. zadnji stavak DEU-a).
   3.2.2   Ostale mjere energetske učinkovitosti u sektoru graditeljstva
   
   Navedite detalje o mjerama za značajno poboljšanje energetske učinkovitosti u zgradarstvu s ciljem postizanja nacionalnih ciljeva energetske učinkovitosti iz članka 3. stavka 1. (članak 24. stavak 2. DEU-a i Prilog XIV. dio 2.2 prva rečenica DEU-a).
   3.3   Energetska učinkovitost zgrada javnih tijela
   
   3.3.1   Zgrade središnje vlasti (članak 5. DEU-a)
   
   Navedite informacije o objavljenom popisu grijanih i hlađenih zgrada središnje vlasti (članak 5. stavak 5. DEU-a i Prilog XIV. dio 2.2 prva rečenica DEU-u)
   
   3.3.2   Zgrade drugih javnih tijela (članak 5. DEU-a)
   
   
               (1)
            
            
               Navedite informacije o poduzetim ili planiranim mjerama na poticanju javnih tijela i tijela za socijalno stanovanje na koja se primjenjuje javno pravo da donesu planove za energetsku učinkovitost pokazujući primjer javnih tijela u pogledu energetske učinkovitosti u zgradarstvu (članak 5. stavak 7. točka (a) DEU-a i Prilog XIV. dio 2.2 prva rečenica DEU-a).
            
         
               (2)
            
            
               Navedite popis javnih tijela koja su izradila akcijski plan za energetsku učinkovitost (Prilog XIV. dio 2.3.1 DEU-a).
            
         3.3.3   Kupnja od strane javnih tijela (članak 6. DEU-a)
   
   Navedite informacije o poduzetim ili planiranim koracima na osiguranju da središnja vlast kupuje samo proizvode, usluge i zgrade s visokim energetskim svojstvima (članak 6. stavak 1. DEU-a) i o poduzetim ili planiranim mjerama na poticanju ostalih javnih tijela da čine isto (članak 6. stavak 3. DEU-a i Prilog XIV. dio 2.2 prva rečenica DEU-a).
   3.4   Ostale mjere energetske učinkovitosti krajnje potrošnje uključujući industriju i promet
   
   
               (1)
            
            
               Navedite detalje o mjerama za značajno poboljšanje energetske učinkovitosti u industriji s ciljem postizanja nacionalnih ciljeva energetske učinkovitosti iz članka 3. stavka 1. (članak 24. stavak 2. DEU-a i Prilog XIV. dio 2.2 prva rečenica DEU-a).
            
         
               (2)
            
            
               Navedite detalje o mjerama za značajno poboljšanje energetske učinkovitosti u putničkom i teretnom prometu s ciljem postizanja nacionalnih ciljeva energetske učinkovitosti iz članka 3. stavka 1. (članak 24. stavak 2. DEU-a i Prilog XIV. dio 2.2 prva rečenica DEU-a).
            
         
               (3)
            
            
               Navedite detalje o drugim značajnim mjerama energetske učinkovitosti u vezi krajnje potrošnje energije koje doprinose nacionalnim ciljevima energetske učinkovitosti o kojima nije drugdje izvješteno u nacionalnom akcijskom planu za energetsku učinkovitost (članak 24. stavak 2. DEU-a i Prilog XIV. dio 2.2 prva rečenica DEU-a).
            
         3.5   Promicanje učinkovitog grijanja i hlađenja
   
   3.5.1   Sveobuhvatna procjena (članak 14. DEU-a)
   
   
               (1)
            
            
               U drugom i kasnijim nacionalnim akcijskim planovima za energetsku učinkovitost navedite procjenu napretka postignutog u provedbi sveobuhvatne procjene potencijala za primjenu visokoučinkovite kogeneracije i učinkovitog centraliziranog grijanja i hlađenja iz članka 14. stavka 1. (članak 14. stavak 1. DEU-a i Prilog XIV. dio 2.3.4 DEU-a).
            
         
               (2)
            
            
               Opišite postupak i metodologiju korištenu za provedbu analize troškova i koristi kako bi se zadovoljili kriteriji iz Priloga IX. DEU-u (članak 14. stavak 3. DEU-a, Prilog IX. dio 1. zadnji stavak DEU-a, Prilog XIV. dio 2.2 prva rečenica DEU-a).
            
         3.5.2   Ostale mjere koje se odnose na učinkovito grijanje i hlađenje (članak 14. DEU-a)
   
   Opišite mjere, strategije i politike, uključujući programe i planove, na nacionalnoj, regionalnoj i lokalnoj razini za razvijanje gospodarskog potencijala visokoučinkovite kogeneracije i učinkovitog centraliziranog grijanja i hlađenja te drugih učinkovitih sustava grijanja i hlađenja, kao i uporabe grijanja i hlađenja iz otpadne topline i obnovljivih izvora energije (članak 14. stavci 2. i 4. DEU-a i Prilog XIV. dio 2.2 prva rečenica DEU-a).
   3.6   Pretvorba, prijenos i distribucija energije te odgovor na potražnju
   
   3.6.1   Kriteriji energetske učinkovitosti u mrežnim tarifama i regulacija (članak 15. DEU-a)
   
   
               (1)
            
            
               Opišite planirane ili donesene mjere za osiguranje ukidanja onih poticaja u tarifama koji su štetni za cjelokupnu učinkovitost proizvodnje, prijenosa/transporta i distribucije energije te opskrbe njome ili onih koji mogu onemogućiti sudjelovanje u odgovoru na potražnju na tržištima uravnoteženja i prilikom nabave pomoćnih usluga (članak 15. stavak 4. DEU-a i Prilog XIV. dio 2.2 prva rečenica DEU-a).
            
         
               (2)
            
            
               Opišite planirane ili donesene mjere za pružanje poticaja mrežnim operaterima s ciljem poboljšanja učinkovitosti putem projektiranja i rada infrastrukture (članak 15. stavak 4. DEU-a i Prilog XIV. dio 2.2 prva rečenica DEU-a).
            
         
               (3)
            
            
               Opišite planirane ili donesene mjere za osiguranje da tarife dobavljačima omogućuju poboljšanje sudjelovanja potrošača u učinkovitosti sustava, uključujući odgovor na potražnju (članak 15. stavak 4. DEU-a i Prilog XIV. dio 2.2 prva rečenica DEU-a).
            
         3.6.2   Olakšavanje i promicanje odgovora na potražnju (članak 15. DEU-a)
   
   Navedite informacije o drugim donesenim ili planiranim mjerama za omogućivanje i razvijanje odgovora na potražnju, uključujući one koje se odnose na tarife za podupiranje dinamičkog određivanja cijena (Prilog XI. točka 3. i Prilog XIV. dio 2.3.6 DEU-a).
   3.6.3   Energetska učinkovitost u projektiranju mreža i regulaciji (članak 15. DEU-a)
   
   Izvijestite o napretku postignutom na procjeni potencijala za povećanje energetske učinkovitosti nacionalne infrastrukture za plin i električnu energiju, kao i donesene i planirane mjere i ulaganja za uvođenje troškovno učinkovitih poboljšanja energetske učinkovitosti u mrežnu infrastrukturu i rokove njihova uvođenja (članak 15. stavak 2. DEU-a i Prilog XIV. dio 2.3.5 DEU-a).
   
      (1)  SL L 114, 27.4.2006., str. 64.
   
      (2)  SL L 153, 18.6.2010., str. 13.